Publication: Magyar Közlöny
Issue: MK-2011-12 (Year: 2011, Number: 12)
Era: contemporary
Section: Az illetékekrõl szóló 1990. évi XCIII. törvény 100. § (1) bekezdésének b) pontjában és (3) bekezdésében foglalt felhatalmazás alapján,
Paragraph Index: 183

3. § Az R. 7. §-a (4) bekezdése helyébe a következõ rendelkezés lép, egyidejûleg a § következõ (5) bekezdéssel egészül ki: „(4) Ha az ügyfél a 6/A. § alapján anélkül fizetett illetéket, hogy fellebbezési eljárást kezdeményezett volna, a megfizetett illeték visszatérítése iránti kérelem az állami adóhatóságnak címezve, annál a megyei bíróságnál terjeszthetõ elõ, melynek illeték-bevételi számlájára az illetéket megfizették. A kérelemben meg kell jelölni az átutalás közlemény rovatában feltüntetett ügyszámot, a befizetõ nevét (elnevezését) és lakóhelyét (székhelyét), adóazonosító számát, az illeték-bevételi számla számát, az átutalással megterhelt számla számát, és a terhelés napját. A megyei bíróság a kérelem megküldésével egyidejûleg az állami adóhatóságot tájékoztatja arról, hogy a kérelem alapján beazonosítható befizetés megtörtént-e, illetve arra hivatkozással fellebbezés érkezett-e hozzá. A megyei bíróság által továbbított kérelem alapján az illeték visszatérítése ügyében az állami adóhatóság az adó-visszatérítés általános szabályai szerint jár el, és az illetéket saját illetékbeszedési számlájáról téríti vissza.

Source: https://magyarkozlony.hu/hivatalos-lapok/de863ded792f6b79986cb34349bd78202f05e477/dokumentumok/0c4d8800d4a6ea5a46ac53fc58c3aaa4bb89889f/letoltes